DKE, DELO NA DALJAVO, OŠ DOB , 7.razred, 4. teden (6.4.-10.4.2020)

Učiteljica : Lana Klopčič, lana.klopcic@os-dob.si

TEMA: ČLOVEKOVE PRAVICE **IN DOLŽNOSTI**

1. O človekovih pravicah smo se že veliko pogovarjali. Da si osvežiš spomin, si ponovno poglej nekatere kratke posnetke na temo temeljnih človekovih pravic na spodnji povezavi:

<https://www.youthforhumanrights.org/what-are-human-rights/videos/do-not-discriminate.html>.

Ker so posnetki v angleščini, jim boš lažje sledil, če boš ob tem uporabil še svoj učbenik, na str. 94 je zapisan povzetek Splošne deklaracije človekovih pravic v slovenščini.

1. **KAJ PA DOLŽNOSTI, SO POMEMBNE, SO DEL TE ZGODBE?**

Deklaracija o človekovih pravicah je stara že več kot 60 let, mi pa še vedno nimamo Deklaracije o človekovih dolžnostih, ki bi jo dopolnjevala. Vse bolj pa se zavedamo, da se ne moremo ukvarjati s pravicami, ne da bi imeli v mislih tudi dolžnosti.

José Saramago, prejemnik Nobelove nagrade za književnost leta 1998, je umrl med snovanjem deklaracije o dolžnostih. Dostopno na <https://www.josesaramago.org/carta-universal-dos-deveres-e-obrigacoes-dos-seres-humanos/>.

Če izhajamo iz prepričanj tega portugalskega pisatelja, ki je menil, da pravice svoj polni pomen pridobijo šele v povezavi z dolžnostmi, si lahko zastavimo naslednje vprašanje: **katere človekove dolžnosti so dovolj splošne, da jih lahko vključimo v deklaracijo?**

Skozi dinamično in aktivno možgansko nevihto poskusi napisati svoje asociacije na to temo v zvezek. Naredi naslov Splošna deklaracija človekovih dolžnosti. Pri razmišljanju lahko izhajaš tudi iz trenutne situacije zaradi virusa covid-19. Smo se morda začeli še bolj zavedati, kako pomembne so lahko splošne človekove dolžnosti?

1. **IZZIV**

Vabim te, da začneš s SNOVANJEM/USTVARJANJEM/SNEMANJEM/PISANJEM Deklaracije o človekovih dolžnostih, ki bi dopolnjevala Splošno deklaracijo o človekovih pravicah. Zaenkrat bo zadostovalo, če boš oblikoval 3 - 5 členov s krajšo utemeljitvijo.

Vsak člen lahko predstaviš kakor sam želiš, z besedami, v stripu, sliki, risbi … Če želiš, in če imaš to možnost, lahko po zgledu iz prve naloge posnameš celo krajši videoposnetek o izbrani dolžnosti, v katerem moraš nakazati, zakaj meniš, da je tako pomembna.

Vaše predloge lahko kasneje zberem in oblikujem zbir naših dolžnosti, odskočna deska za

naprej.

Svoj izdelek mi posreduj na moj elektronski naslov do petka, 10.4.2020.